open-index/open-wikipedia-markdown huggingface dataset:
Lago Qinghai

O **lago Qinghai** ou '''Ch'inghai'* (chinés tradicional e simplificado: 青海胡; *pinyin'': Qīnghǎi hú; Wade-Giles: Ch'ing1-hai3 hu2), tamén coñecido como **Tso Ngönpo** (tibetano: མཚོ་སྔོན་པོ་) ou **Köke nayur** (escrita mongol: ; cirílico: хөх нуур), é o maior lago da China. Situado nunha conca endorreica na provincia de Qinghai, á que dá o seu nome, está clasificado como lago salgado alcalino. O lago flutuou bastante en tamaño, reducíndose moito no século XX, mais aumentando a partir de 2004. Ten unha superficie de 4317&nbsp;km³, unha profundidade media de 21&nbsp;m e unha profundidade máxima en 2008 de 25,5&nbsp;m.

## Xeografía 
O lago Qinghai sitúase a un cen quilómetros de Xining nunha bacía da chaira tibetana, a 3205&nbsp;m sobre o nivel do mar. Ao lago chegan vinte e tres ríos e regatos, a maioría deles estacionarios. Cinco correntes permanentes proporcionan o 80% do fluxo total. A afluencia relativamente baixo e as taxas altas de evaporación volveron o Qinghai salino e alcalino; ten aproximadamente 14 partes por millar de sal e un pH de 9,3.

Na punta da península situada na parte occidental do lago están as illas dos Cormoráns e dos Ovos, coñecidas como illas dos Paxaros.

O lago Qinghai illouse do río Amarelo hai aproximadamente 150&nbsp;000&nbsp;anos.

## Galería 

Ficheiro:Rapeseed at Qinghai Lake.jpg|Campos de colza
Ficheiro:Qinghai Lake 2016 01.jpg|Mosteiro de Gya'yi (རྒྱ་ཡེ་དགོན)
Ficheiro:青海湖边藏民帐篷 - panoramio.jpg|Iurta na beira do lago

## Notas 
## Véxase tamén 
### Bibliografía 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

### Ligazóns externas 
* Qinghai Lake Protection and Utilization Administration Bureau  
* Qinghai Lake Tourism and Culture Network 
* More Birds in Qinghai Lake (Eastday.com.cn 07/17/2001)
Asistencia gravitacional

[alt=Traxectoria interplanetari de Cassini.|miniatura|Traxectoria interplanetaria de [Sonda Cassini-Huygens|Cassini.]]
En astronáutica, **asistencia gravitacional** (en inglés, *slingshot effec*, *swing-by ou* *gravity assist*) é a manobra destinada a usar a enerxía do campo gravitacional dun planeta ou satélite para acelerar ou frear unha sonda espacial cambiando a súa traxectoria. A asistencia gravitacional úsase nas viaxes interplanetarias. Así, a Misión BepiColombo programouse con varios encontros planetarios para frear e variar a traxectoria, entre eles, un coa Terra en abril de 2020. Outros casos foron a sonda espacial Rosetta, a sonda Cassini-Huygens, ou New Horizons.
miniatura|Efecto tirón gravitacional: A nave espacial está representada polo punto (ángulo superior der.) que se move cara á esquerda. O planeta (pelota negra) móvese cara a abaixo. O sistema de coordenadas (abaixo á der.) amosa a velocidade da nave, a liña vermella máis fina amosa a velocidade constante que tería a nave se non se usara o efecto para acelerala.

A máxima variación de velocidade que pode proporcionar un planeta depende da súa masa e da distancia periapsical á que pasa ó obxecto. O máximo impulso no caso de Venus implica unha variación duns 7&nbsp;km/s, para a Terra, 8&nbsp;km/s, Marte 3,5&nbsp;km/s, Xúpiter 43&nbsp;km/s ou Saturno 26&nbsp;km/s.

É unha técnica común nas misións espaciais destinadas ó Sistema Solar exterior, que permite usar menos combustible e aforrar custos, cun deseño máis sinxelo das naves. En troques, a traxectoria vólvese máis longa e complicada para que a sonda pase por un ou varios planetas antes de dirixila ó destino final. Para usar a asistencia gravitacional dos planetas necesítase aproveitar o paso da sonda por unha determinada posición do planeta asistente en relación ó destino final, polo que as misións espaciais teñen "fiestras de lanzamento" en determinados momentos, que hai que aproveitar para a engalaxe.
miniatura|Efecto freo gravitacional: A nave espacial está representada polo punto (ángulo superior der.) que se move cara á esquerda e abaixo. O planeta (pelota negra) móvese cara a abaixo. O sistema de coordenadas (abaixo á esq.) amosa a velocidade da nave, a liña vermella máis fina amosa a velocidade constante que tería a nave se non se usara o efecto para acelerala.

## Notas 
## Ligazóns externas 
**Español:**

* ESA.int (asistencia gravitatocional).
* SondasEspaciales.com (asistencia gravicional).

**Inglés:**

* DUR.ac.uk (*slingshot effect*).
* ESA.int Animación da misión Cassini-Huygens
* MathPages.com (teoría de asistencia gravitacional, ou *gravitational slingshot theory*).
Fei Junlong

**Fei Junlong**, nado en Suzhou (provincia de Jiangsu) o 5 de maio de 1966, é un astronauta chinés que formou parte das misións Shenzhou 6 e Shenzhou 15.

## Traxectoria
Fei Junlong na Novena Escola de Aviación e na Primeira Facultade de Voo de Changchung. Voou nas misións Shenzhou 6 e 15 como comandante, pasando un total de 191 días no espazo.

## Notas 
## Véxase tamén 
### Outros artigos 
*Shenzhou 6
*Shenzhou 15
Xardín de São Pedro de Alcântara

O **xardín de São Pedro de Alcântara** é un xardín situado en Lisboa, na freguesía da Misericórdia. Foi construído en 1864, en dous socalcos.

## Historia 
O proxecto orixinal remóntase ao século XVIII, cando o rei Xoán V de Portugal mandou construír unha muralla con 20 metros de altura nos terreos de São Pedro de Alcântara con vista a crear unha "Nai de Auga" – un depósito monumental que prolongaría o acueduto das das Augas Livres até á Graça. No entanto, o terremoto de 1755 impuxo outras prioridades e os terreos pasaron a servir de vertedoiro de animais mortos que eran lanzados da muralla para abaixo.

Só en 1830, hai a primeira tentativa de usar o baldío por parte da Garda Real da Policía que, tendo o cuartel moi próximo, fixo do espazo a súa “horta”. Só cinco anos máis tarde o concello de Lisboa, trala vitoria do liberalismo e da recuperación dos poderes executivos, converteu o espazo nun xardín público.

## Descrición 
Ten unha área de 0,6 ha. Sitúase na Rúa de São Pedro de Alcântara, preto do Bairro Alto. O xardín ten un pequeno lago e un miradoiro, que ofrece unha impoñente vista da zona leste de Lisboa, albiscándose parte da zona Baixa de Lisboa e da marxe sur do río Texo.

Existe un mapa feito de azulexos xunto á balaustrada, que axuda a identificar algúns lugares de Lisboa. O panorama esténdese desde as murallas do castelo de San Xurxo rodeado polas árbores e a catedral de Lisboa (século XII), até á igrexa da Penha de França do século XVIII, ao noroeste. Tamén é visíbel o grande complexo da igrexa da Graça, mentres que a freguesía de São Vicente de Fora é recoñecíbel polas torres simétricas arredor da fachada branca.

Para chegar até ao miradoiro pódese optar por subir a calzada da Gloria ou entón subir polo ascensor da Gloria. No xardín, o monumento de autoría de Costa Motta (tío), erguido en 1904, representa a Eduardo Coelho, fundador do xornal portugués *Diário de Notícias*.

[dereita|miniatura|300x300px|Vista para o [castelo de San Xurxo de Lisboa|castelo de San Xurxo, a catedral e río Texo.]]

## Vistas 
## Notas
Castañazo Rock

O **Castañazo Rock** é un festival musical, principalmente de rock galego e en galego, que se celebra en Chantada en datas próximas ao magosto.
## Historia
A súa primeira edición celebrouse en 1994 baixo o nome de Festa Xoven, aínda que axiña adoptaría o nome que aínda se mantén hoxe. Naquel primeiro concerto participaron Heredeiros da Crus, Skornabois, Os Diplomáticos de Monte-Alto, Os Papaqueixos, Os Tabernícolas, Os Impresentables e Os Bochechiñas. Ao seu remate as distintas bandas asinaron o Manifesto de Viana.

O festival deixará de celebrarse a partir da súa cuarta edición, no 1997, por causas como o escaso apoio institucional por parte do Concello de Chantada, desde onde se lle chegou a cualificar de "música blasfema".

No 2007 a Asociación Cultural O Castañazo recupera a súa organización co V Castañazo Rock, que a partir do ano 2013 eliminará a numeración romana do nome.
## Notas
Arturo Rial

**Arturo Rial Tubío**, nado en Noia en 1956, é un expiloto galego de rally. Gañou tres veces o Campionato de Galicia de Rally (en 1989, 1991 e 1993).

## Traxectoria 
Comezou a competir cun Ford Fiesta, co que disputou varias probas do Campionato de Galicia, e logo correu media tempada cun Renault 5 GT Turbo. Pero a marca coa que logrou os seus maiores éxitos foi Citroën, chegando a ser piloto oficial desta. En 1994 comezou a competir cun Citroën ZX 16V, co que gañou o Rally Botafumeiro de 1994 e co que correu ata 1998, cando pasou a pilotar un Citroën Saxo VTS, ata a súa retirada en 2001.

Durante a súa carreira tivo varios copilotos, entre eles Wenceslao Blanco, Juan Brun, Mario Pazos, Juan Carlos Arias e Luis Fernández.

## Palmarés 
### Resultados no Campionato de Galicia 
## Notas 
## Véxase tamén 
### Ligazóns externas 
* Arturo Rial en ewrc-results.com .
Konstantin Feoktistov

**Konstantin Petrovich Feoktistov** (Константин Петрович Феоктистов en ruso), nado en Voronezh o 27 de febreiro de 1926 e finado o 21 de novembro de 2009, foi un cosmonauta soviético que formou parte da misión Voskhod 1.

## Traxectoria
Tras participar na segunda guerra mundial, Feoktistov graduouse na Escola Técnica Superior Bauman de Moscova en 1949. En 1964 participou na primeira misión tripulada con varios compoñentes a bordo, a Voskhod 1, na que pasou pouco máis dun día no espazo. Douturouse en física en 1967 e foi deseñador xefe de naves tripuladas baixo o mando de Korolev. Máis tarde exerceu de profesor ata a súa xubilación. Un cráter lunar leva o seu nome.

## Notas 
## Véxase tamén 
### Outros artigos 
*Voskhod 1
Shingeki no Kyojin (anime)

é unha serie anime xaponesa, unha adaptación do manga homónimo creado por Hajime Isayama. Está ambientado nun mundo onde a humanidade vive dentro de cidades arrodeadas por xigantescos muros por mor dos Titáns, enormes seres humanoides que devoran humanos sen unha razón aparente. A historia conta as aventuras de Eren Yeager e os seus amigos Mikasa Ackerman e Armin Arlert, cuxas vidas cambian para sempre despois de que un Titán Colosal rompe o muro da cidade onde viven. Xurando vingarse e querendo recuperar o mundo ocupado polos Titáns, Eren e os seus amigos únense á Unidade de Recoñecemento, un grupo de soldados de elite que loita contra os Titáns.

## Episodios 
## Notas 
## Véxase tamén 
### Ligazóns externas 
* Páxina oficial 
* 
* Ficha en RottenTomatoes
Christopher Ferguson

**Christopher J. "Fergy" Ferguson**, nado en Filadelfia o 1 de setembro de 1961, é un astronauta estadounidense retirado que formou parte das misións STS-115, STS-135 e STS-126.

## Traxectoria
Ferguson graduouse en enxeñería mecánica pola Universidade Drexel en 1984 e é máster en enxeñería aeronáutica Escola Naval de Posgraduados en 1991. Entrou en servizo na Mariña Estadounidense en 1986, servindo no portaaeronaves USS Forrestal ata que en 1995 entrou como instrutor na Escola Naval de Pilotos de Proba.

Foi seleccionado pola NASA como astronauta en agosto de 1998, participando nas misións STS-115, STS-135 e STS-126 e pasando un total de 40,42 días no espazo. Retirouse da NASA en decembro de 2011.

## Notas 
## Véxase tamén 
### Outros artigos 
*STS-115
*STS-135
*STS-126
Along Came a Spider (filme)

***Along Came a Spider*** é un filme estadounidense de 2001 dirixido por Lee Tamahori. É o segundo título da serie de *Alex Cross* e é a secuela do filme de 1997 *Kiss the Girls*, con Morgan Freeman retomando o seu papel como o detective Alex Cross. O guión é obra de Marc Moss e foi adaptado a partir da novela homónima de 1993 de James Patterson, mais moitos dos elementos claves do libro foron eliminados de maneira controvertida. O filme recibiu críticas negativas, mais foi un éxito de recadación.

## Personaxes 
*Morgan Freeman como Alex Cross
*Monica Potter como Jezzie Flannigan
*Michael Wincott como Gary Soneji/The Spider
*Dylan Baker como Ollie McArthur
*Mika Boorem como Megan Rose
*Billy Burke como Ben Devine
*Anton Yelchin como Dimitri Starodubov
*Jay O. Sanders como Kyle Craig
*Michael Moriarty como Senador Hank Rose
*Penelope Ann Miller como Elizabeth Rose
*Anna Maria Horsford como Vickie

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en BoxOfficeMojo 
* Ficha en RottenTomatoes
La Lucha (Santiago de Compostela)

***La Lucha*** foi un periódico editado en Santiago de Compostela en 1908.

## Historia e características 
Semanario de tendencia anarquista. Entre os seus colaboradores figurou Antonio Bello Varela, que foi denunciado polo secretario do Concello de Conxo, Dámaso Carrero, por inxurias.

## Notas
Rally de Narón de 1995

O **Rally de Narón de 1995** foi a 8ª edición de dito rally e a sexta proba da tempada 1995 do Campionato de Galicia de Rally.
Celebrouse entre o 25 e o 26 de agosto de 1995 e o vencedor foi Germán Castrillón, sobre un Ford Escort RS Cosworth. Foi a primeira das súas cinco vitorias neste rally e ademais a primeira edición na que participou como piloto, xa que disputara anteriormente o rally varias veces como copiloto.

## Itinerario 
Constou de 11 treitos cronometrados que sumaban 80,7&nbsp;km. Déronse tres pasadas ao treito de Naraío e dúas aos de Moeche, O Albeiro, Vilariño e As Neves.

## Clasificación 
## Notas 
## Véxase tamén 
### Ligazóns externas 
*Clasificación final do rally na web oficial do Rally de Narón.
Un peixe chamado Wanda

***Un peixe chamado Wanda*** (en ) é un filme de comedia e atracos de 1988 dirixido por Charles Crichton e escrito por John Cleese. Os protagonistas son Jamie Lee Curtis, Kevin Kline e Michael Palin como unha banda de ladróns de diamantes que se traizoan uns aos outros para atopar os diamantes agachados polo xefe da banda. Un avogado (Cleese) convértese na figura central cando a *femme fatale* Wanda (Curtis) o emprega para localizar o botín. Foi o último filme de Crichton.

A coprodución británico-estadounidense foi estreada con boas críticas e foi candidata a tres premios Óscar, incluído o de mellor dirección. Ademais, Kline gañou o Óscar ao mellor actor secundario. Cleese e Palin gañaron os premios da BAFTA ao mellor actor e mellor actor secundario, e Curtis foi tamén candidata. O British Film Institute nomeou o filme como o 39.º mellor filme británico do século XX.

Foi estreado en galego pola Televisión de Galicia o 4 de decembro de 2000.

## Argumento 
O gánster George Thomason e a súa man dereita, Ken Pile, tatexo e amante dos animais, planean roubar unha xoiaría. Para iso levan a Londres a dous estadounidenses, a estafadora Wanda Gershwitz e o experto en armas Otto West, estúpido e malvado anglófobo. Wanda e Otto son amantes, mais ocultan isto a George e Ken, facéndose pasar por irmáns para que Wanda poida empregar os seus encantos neles. O roubo ten éxito e a banda escapa cunha gran cantidade en diamantes. Esconden o botín nun vello almacén, mais ao pouco, Wanda e Otto traizoan a George e este é arrestado. Volven ao almacén e Wanda pensa en traizoar tamén a Otto, mais descobren que George sacou os diamantes.

## Personaxes 
* John Cleese como Archie Leach
* Jamie Lee Curtis como Wanda Gershwitz
* Kevin Kline como Otto West
* Michael Palin como Ken Pile
* Tom Georgeson como George Thomason
* Maria Aitken como Wendy Leach
* Cynthia Cleese como Portia Leach
* Patricia Hayes como Mrs Eileen Coady
* Geoffrey Palmer como Judge
* Roger Brierley como Davidson
* Llewellyn Rees como Sir John
* Stephen Fry como Hutchison
* Al Ashton como Warder

## Secuela 
O elenco principal reuniuse en 1997 para *Fierce Creatures* (considerada por Kline unha "igual", máis que unha secuela ou precuela) interpretando papeis diferentese. Porén, *Fierce Creatures* non foi tan ben recibida polo público nin pola crítica como *Un peixe chamado Wanda*.

## Notas 
## Véxase tamén 
### Ligazóns externas 
* *A Fish Called Wanda*  en The Numbers
Brentford F.C.

O **Brentford Football Club** é un equipo de fútbol profesional de Brentford, Gran Londres, Inglaterra. Co alcume de *the Bees*, o equipo foi fundado o 10 de outubro de 1889. Xoga os seus partidos como local no Brentford Community Stadium, e actualmente compite na Premier League inglesa.

## Xogadores 
### Cadro actual 
Cadro actualizado a 16 de marzo de 2020.

## Notas 
## Véxase tamén 
### Ligazóns externas 
* Sitio web oficial
Mathias Jensen

**Mathias Jensen**, nado en Jerslev, na rexión de Xutlandia Setentrional, o 1 de xaneiro de 1996, é un futbolista danés. Xoga de centrocampista para o Brentford FC do Football League Championship.

## Traxectoria 
O 8 de agosto de 2018 anunciouse a súa fichaxe por cinco tempadas polo Celta de Vigo. O 10 de xullo de 2019 fíxose oficial o traspaso de Jensen ó Brentford FC do Football League Championship.

## Notas 
## Véxase tamén 
### Ligazóns externas 
* Perfil en UEFA.com
Rally Rías Baixas de 1995

O **Rally Rías Baixas de 1995** foi a 31ª edición de dito rally e a sétima proba da tempada 1995 do Campionato de Galicia de Rally. Celebrouse o 24 de setembro de 1995 e o vencedor foi Germán Castrillón, que logrou a súa cuarta vitoria na proba. Dos 63 vehículos que tomaron a saída, só 33 chegaron á meta.

## Itinerario 
Constou de seis treitos, con dúas pasadas a cada un deles: Camos, Morgadáns, Salceda, Vilasobroso, Celeiro e Covelo.

## Clasificación 
## Notas 
## Véxase tamén 
### Ligazóns externas 
* Rally Rías Baixas 1995 en ewrc.com .
*
*
Rally San Froilán de 1995

O **Rally San Froilán de 1995** foi a 17ª edición de dito rally. Foi puntuable para a tempada 1995 do Campionato de Galicia de Rally, así como para o Campionato de España de Rallys.

Celebrouse o 7 de outubro de 1995 e o vencedor foi Chus Puras, que con esta vitoria gañou o terceiro dos seus oito títulos de campión de España. A vitoria de Puras viuse propiciada polos abandonos dos seus dous máximos rivais: Oriol Gómez e Borja Moratal.

## Itinerario 
Constou de seis treitos, con dúas pasadas a cada un deles: Lindín, O Cadramón, Mondoñedo, Goián, O Oural e A Mota.

## Clasificación 
## Notas 
## Véxase tamén 
### Ligazóns externas 
* Rally San Froilán 1995 en ewrc.com .
Henri van Schaik

**Henri Louis Marie van Schaik**, nado en Delft o 24 de xullo de 1899 e finado en Cavendish ( Estados Unidos ) o 19 de agosto de 1991, foi un xinete, instrutor de equitación e militar neerlandés. 
 
## Traxectoria 
Era primo do ministro Josef van Schaik. Estudou dereito e filosofía na Universidade de Leiden e en París e Viena. En 1930 logrou o doutoramento en filosofía do dereito en Leiden. Van Schaik era tenente ne reserva da cabalería. O 5 de agosto de 1935 casou con W.D. Mattison, filla dun avogado norteamericano . 
Van Schaik participou na competición de salto coa selección neerlandesa nos Xogos Olímpicos de 1936 e xunto con Jan de Bruine e Johan Greter gañou a medalla de prata co seu cabalo *Santa Bell*, ademais ndividualmente acabou no vixésimo terceiro posto.

Ao comezo da segunda guerra mundial exerceu como capitán asistente no 5º rexemento de húsares. Foi membro da fascista Fronte Nacional, e dende febreiro de 1941 o seu líder en Zuid-Holland  ata a prohibición dos partidos, agás o nazi NSB, polas autoridades alemás de ocupación en decembro de 1941. En 1953 emigrou coa súa familia aos Estados Unidos e estableceu en Vermont unha academia de equitación. Publicou en 1986 o libro *Misconceptions and Simple Truths in Dressage*.

## Notas
Teresa Fernández Talaya

**María Teresa Fernández Talaya**, nada en Vilagarcía de Arousa en 1950, é unha historiadora galega.

## Traxectoria 
En 1987 licenciouse en Xeografía e Historia pola Universidade Complutense de Madrid e en 1999 completou o seu doutoramento en Historia da arte pola mesma universidade. Desde o ano 2002 é secretaria xeral do Instituto de Estudos Madrileños.

## Obra 
### Libros 
* *El comercio de la calle de la Montera*, publicado pola Cámara de Comercio e concello de Madrid, maio de 1999.
* *El Real Sitio de La Florida y La Moncloa, evolución histórica y artística de un lugar madrileño*, publicado pola Presidencia do Goberno e a Fundación Caixa Madrid. Ed. El Viso. Madrid, xullo de 1999.
* *Los frescos de Palomino en el Ayuntamiento de la Villa de Madrid*, publicado polo concello de Madrid, 2001.
* *Rehabilitaciones en Madrid*, publicado pola Empresa Municipal da Vivenda. 1ª edición outubro de 2003, 2ª edición novembro de 2004.
* *Jornadas Culturales Olímpicas*. Madrid 2001‐2003.
* *Santuario y Monasterio de Nuestra Señora de Valverde, historia y rehabilitación*. Empresa Municipal da Vivienda. 1ª edición de 2004, 2ª edición de 2005.
* *El Palacio de Altamira*. Instituto Europeo di Desing. Madrid, outubro de 2006.
* *Madrid, del Barrio de Argüelles al Manzanares*. Edicións Amberley. Londres. 1ª edición de 2009 e 2ª edición de 2010.
* *La Moncloa*. Edicións Amberley. Londres de 2010.
* *Guía del Distrito Moncloa Aravaca*. Xunta Municipal de Moncloa Aravaca. 2011.

## Notas
Phillip Cocu

**Phillip John-William Cocu**, nado en Eindhoven o 29 de outubro de 1970, é un exfutbolista e actual adestrador neerlandés. Xogaba de centrocampista e foi internacional coa selección neerlandesa. Actualmente adestra o Derby County FC do Football League Championship.

## Palmarés 
### Xogador 
**PSV**
* Eredivisie: 1996–97, 2004–05, 2005–06, 2006–07
* Copa dos Países Baixos: 1995–96, 2004–05
* Johan Cruyff Shield: 1996, 1997

**Barcelona**
*Primeira División: 1998–99

**Al Jazira**
*Copa de Campións do Club do Golfo: 2007

### Adestrador 
**PSV**
* Eredivisie: 2014–15, 2015–16, 2017–18
* Copa dos Países Baixos: 2011–12
* Johan Cruyff Shield: 2015, 2016

## Notas 
## Véxase tamén 
### Ligazóns externas 
* Perfil en FIFA.com
Martin J. Fettman

**Martin Joseph Fettman**, nado en Brooklyn (Nova York) o 31 de decembro de 1956, é un astronauta estadounidense que formou parte da misión STS-58.

## Traxectoria
Fettman graduouse en nutrición animal pola Universidade de Cornell en 1976 e é doutor en medicina veterinaria pola mesma universidade en 1980. Ten tamén un doutoramento en fisioloxía pola Universidade do Estado de Colorado en 1982.

Foi seleccionado pola NASA como astronauta en decembro de 1991, participando na misión STS-58 como especialista de carga para o laboratorio Spacelab e pasando un total de 14,01 días no espazo.

## Notas 
## Véxase tamén 
### Outros artigos 
*STS-58
Nicolaas Westendorp

**Nicolaas Westendorp**, nado en Farmsum o 11 de febreiro de 1773 e finado en Losdorp o 5 de xullo de 1836, foi un pastor protestante e arqueólogo neerlandés da provincia de Groninga.

## Traxectoria 
Fillo dun mestre de escola, Westendorp estudou teoloxía na academia de Groninga. Como reverendo serviu en Sebaldeburen (1797) e Losdorp (1812-1836) e tamén exerceu como supervisor de escola no cuarto distrito de Groninga. É sobre todo coñecido polas súas publicacións sobre temas arqueolóxicos e históricos. En 1809 publicou a súa primeira obra *Eerste leerrede, gehouden in de nieuwe kerk te Sebaldeburen, benevens eene oudheidkundige verhandeling*. En 1820 fundou o primeiro períodico dedicado á arqueoloxía nos Países Baixos, *Antiquiteiten*, que se mantivo ata 1826. A súa obra máis coñecida é unha historia da provincia de Groninga desde os primeiros tempos ata 1493, a *Jaarboeken van en voor de provincie Groningen* publicada en dous volumes (1829-1832). Postumamente saíu ao prelo a *Algemeen overzigt der Romeinsche oudheden in de Noordelijke Nederlanden* (1846). Tamén foi relevante o seu labor na recolleita de contos e lendas, considerado un pioneiro nos Países Baixos. Tamén foi precursor dos estudos sobre os frisóns orientais de Saterland ao publicar en 1819 o artigo "Over de Saterlanders" na revista *Antiquiteiten* que incluía unha das primeiras listas de palabras en frisón oriental.

## Notas
Andrew J. Feustel

**Andrew Jay "Drew" Feustel**, nado en Lancaster (Pensilvania) o 25 de agosto de 1965, é un astronauta estadounidense que formou parte das misións STS-125, STS-134 e Soiuz MS-08 e como  membro da Expedición 55 e da Expedición 56 á Estación Espacial Internacional.

## Traxectoria
Feustel graduouse en ciencias da terra e xeofísica pola Universidade Purdue. Ten un doutoramento en ciencias xeolóxicas, con especialización en sismoloxía, pola Universidade Queen en Kingston, Ontario, Canadá, en 1995.

Foi seleccionado pola NASA como astronauta en xullo de 2000, participando nas misións STS-125, STS-134 e Soiuz MS-08 e como membro da Expedición 5 e da Expedición 56 á Estación Espacial Internacional. Pasou un total de 225,39 días no espazo.

## Notas 
## Véxase tamén 
### Outros artigos 
*STS-125
*STS-134
*Soiuz MS-08
*Expedición 55
*Expedición 56
Feng Huo 1

**Feng Huo 1**, abreviadamente coñecidos como **FH-1**, é o nome dunha serie de satélites de comunicacións militares chineses que proporcionan comunicacións en banda C e en UHF. Os satélites son fabricados por China Aerospace Science and Technology Corp. usando o bus DFH-3 e son lanzados mediante foguetes CZ-3A. O primeiro satélite da serie foi lanzado o 25 de xaneiro de 2000 (dándoselle a designación **ZX 22** ou **ChinaSat 22**), mentres que o segundo o foi o 12 de setembro de 2006 (**ZX 22A** ou **ChinaSat 22A**).

## Notas 
## Véxase tamén 
### Outros artigos 
*Dong Fang Hong 3 (bus)
*CZ-3A
Mafalda Ivo Cruz

**Mafalda Ivo Cruz,** nada en Lisboa en 1959, é unha escritora portuguesa.

## Traxectoria 
Naceu nunha familia de músicos, rematou a carreira de piano no Conservatorio de Lisboa e dedicouse ao ensino en Lisboa e París. Volveu para traballar en Lisboa.

Foi crítica literaria –no xornal *Público* entre os anos de 1999 e 2005- e tamén para o *Expresso, Rodapé* ou *Colóquio/Letras.*

Esta autora ten un estilo de escrita, que prima pola deconstrución narrativa, o que a torna albo de críticas contraditorias e, por outro, as coloca bastante abaixo no ránking de preferencias do público. Os seus escritos convocan ás artes: novela, conto, pintura, fotografía, danza ou teatro enchen o seu espazo escénico.

## Obras 
* *Um requiem português* (1995). Editorial Presença. 196 páxs. ISBN 9789722316231.
* *A casa do diabo*, novela (2000). Dom Quixote. 294 páxs. ISBN  9789722018302.
* *O rapaz de Boticelli* (2002). Dpm Quixote. 260 páxs. ISBN  9789722018302.
* *Vermelho* (2003). Dom Quixote. 216 páxs. ISBN 9789722025454.
* *Emma* (2004). Cavalo de Ferro. 56 páxs. ISBN 9789728791285. Con deseño de Joana Villaverde.
* *Oz*, novela (2006). Dom Quixote. 198 páxs. ISBN 9789722029742.
* *O cozinheiro alemão* (2008). Relógio D'Água. 224 páxs. ISBN 9789896410575.
**Pequena Europa* (2016). Mariposa Azual.

### Libros colectivos 
* *Vozes e olhares no feminino* (2001). Ed. de Graça Sarsfield e Isabel Pires de Lima. Ed. Afrontamento. ISBN 9789723605600. Texto: *Uma carta a Fátima.*
* *Contos Policiais* (2008). Dulce Maria Cardoso, Francisco José Viegas, Gonçalo M. Tavares, Hélia Correia, Mafalda Ivo Cruz, Mário Cláudio, Ricardo Miguel Gomes, Rui Zink e Valter Hugo Mãe. Porto Editora. 160 páxs. ISBN 978-972-0-04149-4. Texto: *A colina.*

## Premios 
* 2003: Premio PEN Clube portugués por *O rapaz de Boticelli* 
* 2003: Grande Prémio de Romance e Novela da A.P.E. por *Vermelho.*

## Notas
Jonathan Woodgate

**Jonathan Simon Woodgate**, nado en Nunthorpe, Middlesbrough, o 12 de abril de 1973, é un exfutbolista e actual adestrador inglés. Xogaba de defensa central e foi internacional coa selección inglesa. Actualmente é o adestrador do Middlesbrough FC do Football League Championship.

## Palmarés 
**Tottenham Hotspur**
*Football League Cup: 2007–08

## Notas 
## Véxase tamén 
### Ligazóns externas 
* Perfil en Soccerbase.com
Paradoxurus

***Paradoxurus*** é un xénero de mamíferos da familia dos vivérridos que foi nomeada e descrita primeiramente por Frédéric Cuvier en 1822.
As especies de *Paradoxurus* teñen unha cabeza ancha, fociño estreito cun longo rinario que está profundamente asucado no medio. As súas longas orellas son arredondadas no extremo. O rabo é case tan longo coma a cabeza e o corpo.

## Características 
As especies de *Paradoxurus* teñen unha cabeza ancha, un fociño estreito cun gran rinario que ten un sulco profundo no medio. As orellas son grandes e de puntas arredondadas, as cristas internas e as bolsas están ben desenvolvidas. O cranio mostra un marcado moldeado muscular, e a área postorbital está profundamente constrinxida un pouco detrás dos ben desenvolvidos procesos postorbitais. É considerablemente máis estreito que a área interorbital e que o fociño por encima dos dentes caninos. A fórmula dental é . O padal por detás non cobre a metade anterior da fosa mesopterigoide e é plano e está expandido entre os dentes posteriores da zona da meixela. O rabo é case tan longo coma a cabeza e o corpo, ás veces bastante longo e dunhas seis veces a lonxitude dos pés posteriores. Porén, un estudo posterior atopou moi pouca diversidade xenética e ningunha estrutura xeográfica nas civetas douradas e non apoiaba a separación proposta. A *P. hermaphroditus* comprende tres grandes clados que deberían recoñecerse como especies separadas: concretamente unha no subcontinente indio e o sueste asiático, outra en Sumatra, Xava e outras pequenas illass e a terceira en Filipinas e as illas Mentawai.

## Notas 
## Véxase tamén 
### Ligazóns externas 
*"Paradoxurus" . ASM Mammal Diversity Database. American Society of Mammalogists. Consultado o 3 de xuño de 2019.
Secuencia escorregante

[miniatura|Escorregamento en tándem de dous [ARNt na secuencia escorregante do virus do sarcoma de Rous. Despois do cambio da pauta de lectura, o novo apareamento de bases é correcto no primeiro e segundo nucleótidos pero incorrecto na posición de cambaleo. Indícanse os sitios E, P e A do ribosoma. A localización e crecemento da cadea polipeptídica non está indicada na imaxe porque aínda non hai consenso sobre se o escorregamento −1 ocorre antes ou despois de que o polipéptido é transferido desde ARNt do sitio P ao ARNt do sito A (neste caso desde o ARN Asn ao ARNt Leu). ]]

Unha **secuencia escorregante** ou **deslizante** é unha pequena sección da secuencia de nucleótidos dos codóns (xeralmente UUUAAAC) que controla a taxa e oportunidade do cambio da pauta de lectura ribosómica. Unha secuencia escorregante causa unha transferencia ribosómica máis rápida, que á súa vez pode causar que o ribosoma que está lendo "escorregue." Isto permite que un ARNt se salte unha base (−1) unha vez qaue se apareou co seu anticodón, cambiando o marco de lectura. Un cambio de pauta de lectura −1 causado por unha secuencia como esta é un cambio de pauta de lectura ribosómico −1 programado. A continuación hai unha rexión espazadora e unha estrutura secundaria do ARN. Tales secuencias son comúns en poliproteínas de virus. A tensión na molécula de ARNm tamén desempeña un papel.

Construíronse secuencias escorregantes que causan un escorregamento de dúas bases (cambio de pauta de lectura −2) a partir da secuencia do virus da inmunodeficiencia humana UUUUUUA.

No coronavirus SARSr-CoV a secuencia escorregante UUUAAAC e un pseudonó do ARN no ORF1 permiten a formación da poliproteína pp1ab por un cambio da pauta de lectura ribosómica -1. 
 
## Notas 
## Véxase tamén 
### Outros artigos 
*Estrutura terciaria dos ácidos nucleicos
*Marco de lectura aberto
*Cambio de pauta de lectura ribosómica ou traducional
*Elemento transpoñible

## Véxase twamén 
### Ligazóns externas 
* Pseudobase
* Recode 
* 
* Wise2 - alinea unha proteína contra unha secuencia de ADN permitindo o cambio da pauta de lectura e intróns
* FastY - base de datos que compara secuencias de ADN e secuencias de proteína, permitindo ocos e cambios de pauta de lectura
* Path  - ferramenta que compara dúas proteínas con cambios de pauta de lectura (principio da tradución cara atrás)
* Recode2  - Base de datos de xenes rexistrados, incluíndo os que requiren un cambio de lectura traducional programada.
*
Anatoli Filipchenko

**Anatoli Vasilievich Filipchenko** (Анато́лий Васи́льевич Фили́пченко en ruso), nado en Davidovka o 26 de febreiro de 1928 e finado o 7 de agosto de 2022, foi un cosmonauta soviético que formou parte das misións Soiuz 7 e Soiuz 16.

## Traxectoria
Filipchenko graduouse na Academia Militar da Forza Aérea de Monino en 1961. Acadou o grao de Maior Xeneral da Forza Aérea Soviética. Participou nas misións Soiuz 7 e Soiuz 16. Retirouse en 1993.

## Notas 
## Véxase tamén 
### Outros artigos 
*Soiuz 7
*Soiuz 16
Južni vetar

miniatura|Miloš Biković, principal protagonista da serie.
***Južni vetar*** é unha serie de televisión serbia de 2020 emitida pola RTS dende o 19 de xaneiro. Os primeiros catro episodios baséanse no exitoso filme homónimo de 2018, mentres que o resto dos 10 episodios son secuela da trama da película.

## Trama 
A serie traza un Belgrado contemporáneo a través da visión que dela teñen un grupo que se denomina "medio mundo", os membros dese inframundo contan a verdadeira historia dos fracasos dun home cativo nun ambiente duro.  A trama da serie comeza onde rematou a primeira parte da película, é dicir, segue a vida do criminal novo Petra Maraša, detrás das reixas e ao saír en liberdade.

## Actores 
* Miloš Biković como Petar Maraš
* Miodrag Radonjić como Baća
* Dragan Bjelogrlić/Predrag Manojlović como Dragoslav Car
* Nebojša Glogovac como Golub
* Miloš Timotijević como Stupar
* Srđan Todorović como Jani
* Jovana Stojiljković  como Sofija
* Hristo Šopov como Dimitar Mitevski
* Ivajlo Zaharijev como Hristo Mitevski
* Ljubomir Bandović como Vasilije Đurašinović Vajo

## Música 
Toda a música da película fíxoa o selo discográfico Basiviti con sede en Belgrado. Para a serie graváronse as seguintes cancións xa presentes no filme:

* Cobi e Senidah, *4 strane sveta* ( canción principal do filme  ) 
* Mili, *Grmi* 
*Marlon Brutal e Đus, *Mače*
*Cobi e Mili, *Južni vetar gas*
*Anđela Veštica e MCN, *Grad greha*
*Mikri Maus e Monogamija, ''Mojne s' nama*
* Surreal, *Hollywood* 

Cancións novas: 
* Jovana Nikolić e Cobi, *Pazi se* (apertura da serie)  
* Mack Dames e Djokaton, *Trabaho* 
* Devito, *Koka*
* Fox e MCN, *Maraš*
* 2Bona, *Joker*
* Cobi, *Devedesete*
* Teja Dora, *Oluja*
* Gazda Paja e Marlon Brutal, *Dizel*
* Mili, *Južni vetar gas 2''

## Notas
Antonio Iglesias Pardo

**Antonio Iglesias Pardo**, nado en Ourense e finado en Santiago de Compostela en maio de 1902, foi un médico e xornalista galego.
## Traxectoria 
Médico do Hospital de Santiago de Compostela. En 1892 publicou un opúsculo sobre as augas das Burgas e as súas aplicacións terapéuticas. Colaborou en *La Tierra Gallega* e dirixiu a revista *Santiago*.
## Vida persoal 
Casou con María Ascensión García Legond e foi pai de Dalmacio Iglesias García.

## Notas 
## Véxase tamén 
### Ligazóns externas
Frank de Boer

**Franciscus "Frank" de Boer**, nado en Hoorn o 15 de maio de 1970, é un exfutbolista e actual adestrador neerlandés. Xogaba de defensa e foi internacional coa selección neerlandesa, da que é o actual adestrador dende setembro de 2020.

## Palmarés 
### Xogador 
**Ajax**
* Eredivisie (5): 1989–90, 1993–94, 1994–95, 1995–96, 1997–98
* KNVB Beker (2): 1992–93, 1997–98
* Supercopa dos Países Baixos (3): 1993, 1994, 1995
* Liga de Campións da UEFA: 1994–95
* Copa da UEFA: 1991–92
* Supercopa de Europa: 1995
* Copa Intercontinental: 1995

**Barcelona**
*Primeira División: 1998–99

**Al Rayyan**
*Copa do Emir de Catar: 2005

### Adestrador 
**Ajax**
* Eredivisie (4): 2010–11, 2011–12, 2012–13, 2013–14
* Johan Cruyff Shield: 2013

**Atlanta United**
* Campeones Cup: 2019
* US Open Cup: 2019

## Notas 
## Véxase tamén 
### Ligazóns externas 
* Perfil en National-Football-Teams.com
Grilo ceboleiro

O **grilo ceboleiro**,  *Gryllotalpa gryllotalpa*, é unha especie de insecto ortóptero da familia Gryllotalpidae nativo de Europa Occidental e norte de África, aínda que foi exportado ao leste de Asia, a América do Sur e ao leste dos Estados Unidos.

En galego tamén é coñecido como alacrán ceboleiro, carriola, corta, cortón, osa, ralo ou relo.

## Descrición 
miniatura|esquerda|Detalle da pata dianteira.
É un dos insectos máis infrecuentes. O nome científico deriva do latín *gryllus*, que significa 'grilo' e *talpa*, que significa 'toupa' e refírese á similitude que ten este insecto coas toupas, polos seus hábitos subterráneos. As femias cavan cámaras onde coidan os seus ovos. Os machos, máis pequenos, cávanas para facer o seu canto máis forte e atraer ás femias, as súas patas tamén serven para defender os seus territorios. Aínda que poden manifestar condutas agresivas e o seu aspecto parece ameazador, son inofensivos para o home.

O corpo é de cor marrón e cuberto por unha fina capa de pelo, e as súas patas dianteiras son grandes e preparadas para cavar. Só na etapa adulta teñen ás e voan dunha maneira torpe e en raras ocasións pola noite. A lonxitude do corpo dos machos é de aproximadamente 35 a 41&nbsp;mm e o das femias de 40 a 46&nbsp;mm.

## Hábitat e distribución xeográfica 
O hábitat ideal é de céspede curto en zonas areosas ou turbosas de Europa (excepto Noruega e Finlandia), o oeste de Asia e o norte de África. Tamén foi introducido accidentalmente nos Estados Unidos, onde se segue difundindo, en América do Sur, e tamén en Menorca e Eivisa (casos puntuais).

## Bioloxía 
Os ovos son postos en cámaras subterráneas sobre finais de xullo. Nacen de dez a vinte días despois e a femia gárdaos durante outras dúas ou tres semanas. As ninfas comezan a madurar a partir da primavera seguinte aínda que algunhas non maduran até o terceiro ano desde a posta. Os adultos e as ninfas poden ser atopados durante o ano en túneles que poden alcanzar unha profundidade de até un metro. Son omnívoros. Poden chegar a ser unha ameaza para os cultivos.
esquerda|miniatura|Grilo ceboleiro.

## Notas 
## Véxase tamén
### Bibliografía 
* 
* 
* 

### Ligazóns externas 
* https://www.youtube.com/watch?v=5sANo9OtknU
Río, Reigada, Monforte de Lemos

**Río** é un lugar da parroquia de Reigada, no concello de Monforte de Lemos. En 2019 tiña tres habitantes (un home e dúas mulleres).

Sitúase a 325 m de altitude, no camiño que une As Fontes con Reigada.
## Lugares e parroquias
### Lugares de Reigada
### Parroquias de Monforte de Lemos
Rally de Ferrol de 1995

O **Rally de Ferrol de 1995** foi a 26ª edición de dito rally e a última proba da tempada 1995 do Campionato de Galicia de Rally. Celebrouse o 2 de decembro de 1995 e o vencedor foi o piloto local Germán Castrillón.

## Resumo 
Germán Castrillón chegou a este rally xa sen opcións para o campionato galego, que gañara matematicamente Miguel Dopico na anterior proba. Gañou con facilidade tras conseguir o mellor tempo en 8 dos 10 treitos, empatar un e ceder outro a favor de Arturo Rial. Miguel Dopico non arriscou e chegou na segunda posición. Dos 50 vehículos que tomaron a saída, 34 conseguiron chegar á meta.

## Clasificación 
## Notas
Huddersfield Town A.F.C.

O **Huddersfield Town Association Football Club** é un equipo de fútbol profesional de Huddersfield, West Yorkshire, Inglaterra. Co alcume de *the Terriers*, o equipo foi fundado o 15 de agosto de 1908. Xoga os seus partidos como local no Kirklees Stadium, e actualmente compite no Football League Championship.

## Estadio 
*Leeds Road (1908–1994)
*Kirklees Stadium (1994–presente)
**Chamado "*Alfred McAlpine Stadium*" (1994–2004)
**Chamado "*Galpharm Stadium*" (2004–2012)
**Chamado "''John Smith's Stadium''" (2012–presente)

## Xogadores 
### Cadro actual 
Cadro actualizado a 31 de xaneiro de 2020.

## Notas 
## Véxase tamén 
### Ligazóns externas 
* Sitio web oficial
Praza de Vigo (A Coruña)

A **praza de Vigo** é un espazo público do Ensanche da cidade da Coruña, situado entre as rúas de Menéndez y Pelayo, Marcial del Adalid, Federico Tapia e Emilia Pardo Bazán.

## Historia 
Como outras prazas do Ensanche coruñés recibiu o nome dunha cidade galega. Foi bautizada o 5 de novembro de 1929.

A praza mantivo xardíns ata a década de 1970, cando se construíu un aparcadoiro.

## Arquitectura 
Os edificios catalogados na praza de Vigo son:
* Números 35 ao 41 da rúa de Federico Tapia (1930-1968)
* Números 18 ao 26 da rúa de Emilia Pardo Bazán (1942-1955)
* Número 3 da rúa de Macial del Adalid (1945)
* Número 5 (1925-1968), 12 (1942-70) e 8 (Eduardo Rodríguez-Losada, 1934)

Na esquina da rúa de Federico Tapia coa rúa de Marcial del Adalid sitúase a casa Barrié.

## Negocios 
Entre 1949 e 2006 estivo na praza o cine Equitativa. No seu local situouse o rexistro civil.

## Notas 
## Véxase tamén 
### Bibliografía 
*
Carlos Fernández-Novoa

**Carlos Fernández-Novoa Rodríguez**, nado na Estrada en 1930 e finado no mesmo concello o 30 de setembro de 2015, foi un xurista e catedrático galego, experto en propiedade industrial e propiedade intelectual.

## Traxectoria 
Foi catedrático de Dereito Mercantil e Industrial da Universidade de Santiago de Compostela entre 1964 e 2000. En 1966 fundou a Escola de Dereito Mercantil en España na Universidade de Santiago de Compostela, que foi consolidada no 1974 coa publicación do primeiro número da revista *Actas de Derecho Industrial*.

Creou a Cátedra de Innovación e Propiedade Industrial “Carlos Fernández-Nóvoa” coa Oficina Española de Patentes e Marcas (OEPM) e a Escola de Organización Industrial (EOI). Foi asesor da firma PONS Patentes y Marcas Internacional e Presidente de Honra do Máster de Propiedade Industrial e Intelectual da Universidade Rey Juan Carlos e a Fundación PONS. Dende 2012 foi académico da Real Academia de Jurisprudencia y Legislación, unha institución formada por xuristas, catedráticos, maxistrados e notarios de maior peso a nivel español.

## Obras 
**Fundamentos de Derecho de Marcas* (1984)
**El sistema comunitario de marcas* (1995)
**Tratado sobre Derecho de Marcas* (2001)
**Manual de Propiedad Industrial* (2009)
**Jurisprudencia comunitaria sobre marcas* (2009)
## Recoñecementos 
* Premio Montero Ríos de Investigación Social, 1998.
* Doutor Honoris causa pola Universidade de Alcalá de Henares, 2010.
* Medalla Castelao da Xunta de Galicia, 2015.
* Cruz distinguida de San Raimundo de Peñafort e Presidente do xurado de Autocontrol.
## Véxase tamén 
### Ligazóns externas 
*Editorial Reus 
*Servicio Nacional de Derechos Intelecturales Ecuador
*Editorial Pons
*Medalla Castelao
*Universidad de Alcalá de Henares
*Premio Montero Rios
*Autores galegos na BUSC
A.F.C. Bournemouth

O **Athletic Football Club Bournemouth** é un equipo de fútbol profesional de Bournemouth, Dorset, Inglaterra. O equipo foi fundado en 1899 co nome de '''Boscombe St. John's Institute F.C.''', e adoptou o nome actual en 1972. Xogan os seus partidos como local no Dean Court dende 1910, e actualmente compite no Football League Championship.

## Xogadores 
### Cadro actual 
Cadro actualizado a 31 de xaneiro de 2020.

## Notas 
## Véxase tamén 
### Ligazóns externas 
* Sitio web oficial
Sheffield United F.C.

O **Sheffield United Football Club** é un equipo de fútbol profesional de Sheffield, South Yorkshire, Inglaterra. O equipo foi fundado o 22 de marzo de 1889. Xogan os seus partidos como local en Bramall Lane, e actualmente compite na Premier League.

## Xogadores 
### Cadro actual 
Cadro actualizado a 31 de xaneiro de 2020.

## Palmarés 
### Liga 
* **First Division / Premier League (1)**: 1897–98
* **Second Division / First Division / Championship (1)**: 1952–53
* **Third Division / Second Division / League One (1)**: 2016–17
* **Fourth Division / Third Division / League Two (1)**: 1981–82
* **Football League North (1)**: 1945–46

### Copa 
* **FA Cup (4)**: 1898–99, 1901–02, 1914–15, 1924–25

## Notas 
## Véxase tamén 
### Ligazóns externas 
* Sitio web oficial
Lago Poyang

O **lago Poyang** é un lago da provincia de Jiangxi, o maior lago de auga doce da China. O lago está alimentado polos ríos Gan, Xin e Xiu, que o conectan co Yangtzé mediante unha canle.

A superficie do lago Poyang flutúa enormemente entre as estacións seca e húmida,  mais nos últimos anos o seu tamaño decreceu totalmente. Nun ano normal a superficie media é de 3500&nbsp;km2. A principios de 2012, debido á seca, a extracción de area e a almacenaxe de auga no encoro das Tres Gargantas, a superficie do lago chegou a un mínimo de 200&nbsp;km2. O lago é o hábitat de medio millón de aves migratorias.

Durante o inverno, o lago é o fogar de moitas grúas siberianas, das que o 90% pasan alí o inverno.

## Medio natural 
### Perda da vida salvaxe 
Dende 2002 existe unha prohibición da pesca no lugar.

En 2007 expresáronse temores de que o *Neophocaena phocaenoides*, coñecido localmente como *jiangzhu* ("porco de río"), nativa do lago ademais doutros lugares como o lago Dongting, podía seguir o camiño do baiji, o golfiño do río Yangtzé, cara á extinción.

A drenaxe de area converteuse nun piar do desenvolvemento da economía local e unha importante fonte de ingresos na rexión circundante do lago. A gran densidade de proxectos de drenaxe foron a principal causa da morte da fauna. Ademais, espérase que a construción do encoro do lago Poyang, cause efectos devastadores nos focénidos que aínda existen.

### Redución 
Debido ao encoro das Tres Gargantas, o lago Poyang pode diminuír estacionalmente e secar. En 2016, o lago secou case completamente. Ademais do encoro, que almacena auga para que sexa empregada no inverno, culpouse a seca da redución.

## Historia 
En 1363, tivo lugar no lago a batalla do lago Poyang, considerada unha das maiores batallas navais da historia.

## Notas 
## Véxase tamén 
### Ligazóns externas 
* Chinadialogue.net:  Saving the finless porpoise 
* Poyang Lake Dam
Baía de Kiel

A **baía de Kiel** é unha baía no suroeste do mar Báltico no territorio alemán de Schleswig-Holstein e as illas de Dinamarca. Está conectada coa baía de Mecklenburg no leste e os estreitos coñecidos como Pequeno Belt, no noroeste, e o Gran Belt no norte. O tráfico marítimo que entra ou sae do Báltico, a través dos dous estreitos ten que pasar pola baía. Unha vez dentro, o tráfico do Báltico pasa por outro estreito, o de Fehmarn, na baía de Mecklenburg, que se abre ao Báltico. Na dirección contraria, o tráfico pode pasar cara ao norte a través do Gran Belt, abeirando Langeland, ou entrar no fiorde de Kiel para atravesar a canle de Kiel directamente para a foz do Elba e o mar do Norte. O fiorde de Kiel finaliza en Kiel, a capital de Schleswig-Holstein.

## Xeografía 
A costa suroeste da baía constitúe a costa de Schleswig-Holstein e drena a abra de Schlei, en realidade, un esteiro de auga salobre, que lle deu nome á cidade de Schleswig. A costa presenta tamén dúas baías máis pequenas: Eckernförde e Flensburg. No norte están as illas danesas de Als, Ærø e Langeland. Na baía hai catro fiordes:

### Fiorde de Kiel 
O fiorde de Kiel que se proxecta dende a baía cara ao sur, ten preto de  17&nbsp;km de longo e 1&nbsp;km de largo no seu punto máis estreito. Localizado estratexicamente, no seu seo medrou a cidade de Holstein, que se converteu nun profílico estaleiro.

### Eckernförde 
miniatura|Vista parcial da baía de Eckernförde
Eckernförde esténdese por 16&nbsp;km de longo coa banda sur a aproximadamente 10&nbsp;km da baía de Kiel. O límite co fiorde de Kiel é o faro de Bülker. A península, anteriormente boscosa, entre o fiorde de Kiel e a baía de Eckernförde formaba o límite entre os saxóns e os daneses na Idade Media e donominábase *Dänischer Wohld* (bosque danés).

### Schlei 
Os  42&nbsp;km de Schlei forman a fronteira entre as rexións históricas de Angeln e Schwansen.

### Fiorde de Flensburg 
O fiorde de Flensburg ten unha lonxitude de aproximadamente 50&nbsp;km e forma parte da fronteira entre Alemaña e Dinamarca.
## Notas
Javier Piñeiro

**Javier Piñeiro Pérez**, nado en Caldas de Reis, é un expiloto galego de rally. Foi campión de Galicia de rally na tempada 1997. Competiu tamén no Campionato de España, onde gañou o Trofeo Citroën no ano 2000.

É irmán do tamén expiloto Fernando Piñeiro.

## Traxectoria 
Comezou a destacar na tempada 1990 do Campionato de Galicia de Rally, pilotando un Peugeot 205. En 1991, cun Renault Clio 16V, logrou dous segundos postos, no Rally de Vigo e o Rally Mil Vistas, e gañou a Copa Renault Clio. En 1992 correu cun Lancia Delta Integrale 16V e en 1994 logrou no Rally de Noia a súa primeira vitoria, conducindo un Clio. 

Tamén cun Clio proclamouse campión galego en 1997 despois de lograr catro vitorias e un segundo posto nas cinco primeiras carreiras. Na tempada seguinte disputou o Campionato de España co mesmo vehículo e en 1999 fixo o propio cun Citroën Saxo VTS.

## Palmarés 
### Resultados no Campionato de Galicia 
## Notas 
## Véxase tamén 
### Ligazóns externas 
* Javier Piñeiro en ewrc-results.com .